Hotuba kuhusu kilimo

HOTUBA KUHUSU KILIMO 

Mwalimu mkuu, naibu wa mwalimu mkuu, walimu na wanafunzi wenzangu, hamjambo? Leo ningependa kuzungumzia kuhusu kilimo. Sisi kama wananchi wa taifa la Kenya, tunajua ya kuwa kilimo kina manufaa mengi sana katika nchi hii.  
Umuhimu wa kwanza ni kuwa, kilimo kinasaidia vijana wengi kupata ajira. Vijana hao kama hawana ajira huwa wahalifu au hata walanguzi wa dawa za kulevya. Ajira inayotokana na kilimo huwanyima vijana hawa nafasi ya kujihusisha na matendo maovu katika jamii.
Pili ni kuwa kilimo kinasaidia kuongezeka kwa chakela katika nchi. Ebu jaribu kupiga taswira nchi hii bila chakula? Kupitia kilimo, watu wanaweza kupata vyakula vya aina mbalimbali kama vile maharagwe, mahindi, viazi na hata nyama ambavyo vina madini muhimu katika mwili wa binadamu. Vyakula hivi vinasaidia kukinga mwili kutokana na magonjwa mengi. 
Viwanda nchini vinategemea kilimo. Hakuna kiwanda ambacho kinaweza kufanya kazi bila mazao ya kilimo. Mfano ni kiwanda cha kutengeneza nguo kinategemea mazao ya mkulima wa pamba. Viwanda hivi vinawasaidia watu wa jamii kupata kazi na hata kupata hela za kujisaidia. Baada ya pamba kupelekwa viwandani, nguo hutengenezwa na kuwauzia wanabiashara kwa bei nafuu ndiposa hata yeye anapouza angalabu apate faida. 
Kupitia kilimo, wakulima wa teknologia ya hali ya ju na hata wa chini wanapata nafasi ya kuendeleza masomo yao kuhusu kilimo. Kupitia mosomo hayo, utapata kuna uvumbuzi wa vitu vingi vya kilimo kama uvumbuzi wa matrakta yenye nguvu na kufanya kazi kuwa muda mrefu. 
Kilimo pia husababisha maendeleo katika nchi kwa kuwa barabara zinazounganisha viwanda na mashamba ya mazao itatengenezwa ili kurahisisha usafiri wa mazao. Utapata kuwa, eneo ambalo kiwanda kipo, watu huishi hapo kwa wingi na usababishwa kujengwa kwa maduka. Baada ya muda mrefu utapata mji umekua. Mfano ni mji wa Eldoret ambao ulikua kwa sababu ya kilimo. 
Mazao mengine ya kilimo hatumika kutengeza dawa. Mfano ni kuwa inasemekana kuwa mwarobaini una uwezo wa kutibu maradhi zaidi ya arobaini.Mazao ya kilimo huuzwa katika nchi zingine na kupitia hiyo, nchi inapata vitu vingine kama vile dawa na hata madawa ya kisasa.  
Ni jukumu letu kama wananchi kuimarisha kilimo kwa sababu bila kilimo hakuna chochote kitakachoendelea katika nchi. Kusema kweli, kilimo ni kitu muhimu sana.